**О Д Г О В О Р**

на пратеничко прашање од пратеникот Зумрете Јакупи поставено

на 45-та седница на Собранието на Република Македонија

одржана на 29 јануари 2009 година

Големиот интерес за третиот Балкански семинар за телемедицина и електронско здравство кој се одржа во февруари оваа година беше потврда дека сме на вистинскиот пат во однос на имплементирањето на современите принципи и практикување на телемедицината и Е-здравството во Република Македонија. Ова е само дел од глобалната стратегијана Владата на РМ и Министерството за здравство за развој и унапредување на информатичките технологии и осовременување на електронската инфраструктура на здравството во Република Македонија.

Техничко-технолошкото унапредување е значаен сегмент од рефор­мите во здравството и од курцијално значење на нашата земја е да сме во тек со новите светски технологии, кои од ден на ден се повеќе одат напред. Во рамки на програмата на семинарот за телемедицина беа демонстрирани можностите за поврзување со соодветните телемедицински центри во нашето соседство т.е. во Република Албанија и Република Косово како и во Европа и САД, при што беа дадени конкретни примери како функционира обезбе­дувањето здравствена услуга на далечина. Како тоа практично изгледа ни демонстрираа предавачите на Семинарот, кои се врвниексперти во своите полиња, како во телемедицината, така и во нивните клинички и вонклинички специјалности.

Сакам да истакнам дека користејќи го интернртот и сателитските врски ќе бидеме во можност да обезбедиме медицинска интервенција и во места каде што во моментот, можеби и немаме специјалистичка медицинска установа. Наједноставно речено телемедицината ќе овозможи специјали­сти­чки третман и на пациентите кои физички и просторно се одалечени од установата која нуди специјалистичка услуга и можеби во нормални услови не би биле во состојба неа да ја користа. Исто така телемедицината овозможува и други погодности, како што се искористувањето на експертизата на специјалистите од странство. Поврзувајќи се со партнерските болници од Европа и од САД ќе бидеме во можност да ги искористиме нивните капацитети за подобрување на здравствените услуги и на нашите пациенти. Не треба да се заборави и можноста за проширување и продлабочување на работата на т.н. електронска библиотека, преку која нашите лекари, сегашни но и идни ќе бидат во можност да ги користат електронските библиотеки на најеминентните универзитети во Европа и САД. Пребарувањето на медици­нските бази на податоци, кое и денеска е дел на нашиот Медицински факултет ќе биде издигнато на едно ново квантитативно и квалитативно рамниште со овозможување на поврзувањето од компјутерот на секој здрвствен работник кон споменатите бази на податоци на европските и американските универзитети. како втора фаза од овој проект, до крајот на ваа година се очекува телемедицинско поврзување на шест регионални болници низ Македонија (Куманово, Тетово, Струга, Штип, Битола и Стру­мица) со Центарот во Скопје. Конкретно тоа би значело дека пациентот од Битола, на пример во секое време ќе ги има на располагање специјали­стичките и субспецијалистичките услуги од клиничките лекари во земјава и во странство. Не смееме да ја заборавиме и едукативната компонента на телемедицината: кога регионална телемедицинска мрежа ќе биде воспоставена, таа ќе овозможи предавање од врвни светски експерти од разни полиња на медицината на нашите лекари и други медицински профили. На овој начин, во удобноста на своите кабинети, работни места па и во своите домови нашите колеги и колешки ќе можат да ги следат предавањата на најеминентните светски полиња, да разменуваат искуства и да поставуваат прашања. На овој начин би се прошириле знаењата на нашите колеги и знаеме дека "знаењето е моќ". Овој проект ќе биде имплементиран во Македонија, како што досега беше имплементиран во Албанија, Косово а наскоро и во Црна Гора (каде ќе се одржи следниот семинар) и претставува позитивен пример за интензивирање на соработката меѓу медицинските капацитети на земјите од регионот. Се надевам дека овој семинар е само прв чекор во низата на чекори кои ќе следат на патот на успешното воведување на телемедицината во нашата земја. Со тоа таа ќе го задржи епитетот на земја која, развивање на регионалната но и светската соработка, не отстапува од креирање на најсовремен здравствен систем кој во центарот го има пациентот и неговите интреси.